stanford-oval/wikipedia huggingface dataset:
Raphael (sarjakuvahahmo)
Muissa medioissa > Animaatio > Teini-ikäiset mutanttininjakilpikonnat (2003)

Raphaelin toinen uudelleenkäynnistys animaatioversio syntyi vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Frank Frankson, suomenkielisessä versiossa kausilla 1-2 Pauli Virta ja myöhemmin kausilla 3-7 Pasi Ruohonen. Hahmo oli synkkä, äkäinen ja sarkastinen, mutta ei yhtä väkivaltainen, kuin alkuperäisissä sarjakuvissa. Hän oli kuitenkin yleensä se, joka ensimmäisenä menettää hermonsa taistelun aikana ja usein hakeutuu taisteluihin, joissa hän on altavastaajana. Raphael puhuu Brooklynin murteella, jota käytettiin ensi kerran 1990-luvun elokuvissa. Hän riitelee usein Leonardon ja Michelangelon kanssa, vaikka he ovat veljeksiä. Michelangelo saa usein Raphaelin ärsyyntymään ärsyttämällä häntä tahallaan. Leonardo puolestaan käy Raphaelin hermoille, koska tämä on katkera Mestari Tikun valitessa Leonardon johtajaksi. Molemmat kilpailivat johtajuudesta, koska he olivat veljesnelikon vanhimmat. Raphael myös oletti johtajan olevan paras ja rohkein taistelija. Casey Jonesin on usein mainittu olevan hänen paras kaverinsa, sillä molemmat ovat osittain samankaltaisia, kun he suuttuvat.
Kun Leonardo haavoittuu vakavasti, Raphael, Michelangelo, Donatello, Tikku, April ja Casey vievät tämän toipumaan Caseyn isoäidin vanhalle tilalle. Raphael yritti pitää tunteensa kurissa sanoen, ettei tätä haittaisi vaikka Leonardo kuolisi. Tästä huolimatta Raphael antoi kyynelten virrata ja muisteli, kuinka hän ja Leonardo olivat nuorina törmänneet viemärialligaattoriin, jonka kimppuun Raphael oli suin päin käynyt. Leonardo oli pelastanut tämän painamalla alligaattorin unipistettä ja peto oli nukahtanut.
Muissa medioissa > Animaatio > Teini-ikäiset mutanttininjakilpikonnat (2012)

Raphael esiintyi vuoden 2012 Teini-ikäiset mutanttininjakilpikonnat -sarjassa, jossa hahmon äänenä on Sean Astin. Suomenkielisenä äänenä Henri Piispanen. Raphael käyttää aseinaan kahta saita. Hän on Turtles nelikon kovin harjoittelija, mutta äkkipikaisin, jonka vuoksi hän aiheuttaa ongelmia tehtävien aikana. Hänen lemmikkikilpikonnansa Spike on ainut, jota kohtaan hän näyttää tunteellisemman puolensa. Mutta toisella kaudella Spike mutatoituu Slashiksi ja yrittää saada Raphaelin elämään siinä uskossa, että äkkipikaisuus ja aggressiviisuus olisivat tälle ainoat oikeat voimavarat. Slash myös halveksi Raphaelin veljiä ja ystäviä, mutta Raphael vastusti hänen aikeitaan tuhota nämä.
Muissa medioissa > Elokuvat > Teini-ikäiset mutanttininjakilpikonnat

Ensimmäisessä vuonna 1990 julkaistussa elokuvassa Raphael puhuu kovismaisella New Yorkin alemman itäisen puolen aksentilla, jonka tapaista murretta on käytetty myöhemmissä sarjoissa ja elokuvissa. Hänellä oli hyvin paljon samanlaisia piirteitä kuin sarjakuvissa, kuten äkkipikaisuus, rumat puheet, sekä useat verbaaliset riidanhaastot Leonardon kanssa. Raphael on myös elokuvassa ensimmäinen, joka tapaa ihmisliittolaiset April O'Nealin ja Casey Jonesin; Caseyn hän tapaa haastaessaan riitaa tämän käyttäydyttyä yliaggresiivisesti käsilaukkuvarkaiden kanssa, ja Aprilin pelastaessaan tämän Jalkaklaanin väijytykseltä. Elokuvan puolessavälissä hän loukkaantuu pahasti jouduttuaan Jalkaklaanin väijyttämäksi, mikä puolestaan tapahtui sarjakuvissa Leonardolle. Tämän myötä Raphael on hetken aikaa poissa, kunnes palaa elokuvan loppuun taistelemaan Silppuria vastaan muiden Turtlesien kanssa. Raphael oli myös ensimmäinen, joka laski aseensa Silppurin käskystä pelastaakseen Leonardon, osoittaen perheensä olevan etusijalla. Hahmon äänenä toimi Josh Pais.
Muissa medioissa > Elokuvat > TMNT

Neljännessä elokuvassa Raphael on turhautunut ja käyttäytyy liian aggressiivisesti toimiessaan öisin "Yövalvoja"-nimisenä antisankarina, kun Leonardo oli vuosia sitten matkannut Tikun käskystä harjoittelemaan Etelä-Amerikkaan. Palatessaan takaisin Leonardo tapaa myöhemmin illalla Yövalvojan, mutta ei tiedä sen olevan Raphael. Kaksikko tappelee hetken keskenään, kunnes Leonardo lyö Raphaelia kypärään, joka lentää tämän päästä. Leonardon huomatessa tämän, hän alkaa saarnata Raphaelille, joka hermostuu entistä enemmän ja purkaa raivonsa tappeluun Leonardoa vastaan. Hän saa Leonardon kumoon ja on juuri iskemässä veljeään sailla naamaan, kun huomaa Leonardon tuijotuksen ja tajuaa olleensa raivon vallassa. Raphael päättää juosta paikalta pois, jolloin muinaiset sotakenraalit sieppaavat Leonardon mukaansa. Hän yrittää pelastaa veljensä, mutta ei ehdi sieppaajien perään, näiden paetessa pakoautolla. Raphael palaa kotiin järkyttyneenä ja kertoo tapahtuneen Mestari Tikulle. Hän myöntää samalla Tikulle olleensa kateellinen Leonardolle, koska oletti tämän olevan Tikun suosikki. Tikku kuitenkin kertoo Raphaelille, että hän pitää kaikkia lapsiaan suosikkeina, vaikka senseinä Tikku on pitänyt Leonardoa parhaana. Tikku kertoo Raphaelille tämän omaavan myös hyviä johtajan ominaisuuksia, kuten intohimoa, vahvuutta ja uskollisuutta, mutta useiden raivon puuskien vuoksi häntä ei ole kelpuutettu johtajaksi.
Lopuksi Raphael johdattaa yhdessä Donatellon, Michelangelon, Tikun, Aprilin ja Caseyn kanssa Leonardon pelastusryhmää taistellen itsensä läpi useiden ninjojen ja sotakenraalien. Raphael myös hyväksyy Leonardon johtajuuden vapauttaessaan veljensä vankeudesta. Raphaelin äänenä toimi Nolan North. Suomenkielisessä versiossa hänen äänenään oli jo vuoden 2003 animaatiosarjasta tuttu Pasi Ruohonen.
Muissa medioissa > Elokuvat > Teenage Mutant Ninja Turtles (2014)

Vuoden 2014 Teenage Mutant Ninja Turtles -elokuvassa Raphael on ryhmänsä äkkipikaisin, isokokoisin ja toiseksi vanhin kilpikonna. Hän käyttää aseinaan kahta saita. Raphael oli yksi tohtori O'Neilin ja Eric Sacksin koe-eläimistä, kun kaksikko yritti luoda jotain mullistavaa. Tulipalon sattuessa April pelasti kaikki koe-eläimet ja jätti heidät viemäriin, jossa he mutatoituivat ja saivat ihmismäisiä piirteitä. Tikku opetti kaikille ninjitsua ja antoi Raphaelille aseiksi sait, koska ne kuvastavat hänen äkkipikaista ja kärkästä luonnetta. New Yorkin joutuessa Jalkaklaanin rikollisaallon uhriksi ja Silppurin noustua esille katalalla juonellaan, nousivat Turtlet Leonardon johdolla pysäyttämään heidän pahat aikeensa. Hahmoa näytteli motion capturena Alan Ritchson, joka vastasi myös hahmon äänestä.
Raphaelia näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1987–1993 2014 | Rob Paulsen | Turtles – mutanttikilpikonnat Teini-ikäiset mutanttininjakilpikonnat (2012) |  | Teenage Mutant Ninja Turtles: Turtles in Time |
| 1989 | Hal Rayle | Turtles – mutanttikilpikonnat |  |  |
| 1990 | Josh Pais |  | Teini-ikäiset mutanttininjakilpikonnat |  |
| 1991 | Laurie Faso |  | Teinimutanttininjakilpikonnat 2: Mönjän salaisuus |  |
| 1993 | Tim Kelleher |  | Teinimutanttininjakilpikonnat 3 |  |
| 1996 | Michael Gough | Turtles – mutanttikilpikonnat |  |  |
| 1997–1998 | Matt Hill | Ninja Turtles: The Next Mutation |  |  |
| 2003–2009 | Frank Frankson | Teini-ikäiset mutanttininjakilpikonnat (2003) | Turtles Forever | Teenage Mutant Ninja Turtles Teenage Mutant Ninja Turtles 2: Battle Nexus Mutant Nightmare TMNT: Mutant Melee Turtles in Time Re-Shelled TMNT: Smash-Up |
| 2007 | Nolan North |  | TMNT | TMNT |
| 2009 | Sebastian Arcelus |  | Turtles Forever |  |
| 2009 | Sean Schemmel |  | Turtles Forever |  |
| 2012–2017 | Sean Astin | Teini-ikäiset mutanttininjakilpikonnat (2012) |  | Teenage Mutant Ninja Turtles |
| 2013 | Carlos Alazraqui |  |  | Teenage Mutant Ninja Turtles: Out of the Shadows |
| 2014, 2016 | Alan Ritchson  |  | Teenage Mutant Ninja Turtles Teenage Mutant Ninja Turtles: Out of the Shadows |  |
| 2014 | Roy Samuelson |  |  | Teenage Mutant Ninja Turtles |
| 2016 | Mick Wingert |  |  | Mutants in Manhattan |
| 2018 | Ben Rausch |  |  | Injustice 2 |
| 2018–2020 | Omar Miller | Teini-ikäisten mutanttininjakilpikonnien nousu |  |  |
| 2019 | Darren Criss |  | Batman vs. Teenage Mutant Ninja Turtles |  |
Raphaelia näytelleitä > Raphaelia näytelleitä Suomeksi

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1990 | Tom Wentzel | Turtles – mutanttikilpikonnat |  |  |
| 2003–2006 | Pauli Virta | Teini-ikäiset mutanttininjakilpikonnat (2003) (kaudet 1-2) |  |  |
| 2007–2009 | Pasi Ruohonen | Teini-ikäiset mutanttininjakilpikonnat (2003) (kaudet 3-7) | TMNT |  |
| 2013–? | Henri Piispanen | Teini-ikäiset mutanttininjakilpikonnat (2012) |  |  |
| 2019– | Joonathan Kettunen | Teini-ikäisten mutanttininjakilpikonnien nousu |  |  |
Raphael 1980-luvun animaatiosarjassa Turtles – mutanttikilpikonnat.
Raphael vuoden 2003 Turtles-sarjassa.
Ruth Miller

| Mitalit> Maa:   Yhdysvallat.Taidelajit. Olympialaiset  | Mitalit> Maa:   Yhdysvallat.Taidelajit. Olympialaiset  | Mitalit> Maa:   Yhdysvallat.Taidelajit. Olympialaiset  | Maa:   Yhdysvallat> Taidelajit. |
| --- | --- | --- | --- |
|  Hopeaa | Los Angeles 1932 | Maalaukset |  |
Ruth Blanchard Miller (tunnettu myös nimillä Ruth Miller Kempster ja Ruth Blanchard Miller Kempster; 17. tammikuuta 1904 Chicago Illinois – 21. toukokuuta 1978 Santa Barbara Kalifornia) oli yhdysvaltalainen kuvataiteilija. Hänen sukunsa auttoi Fontanan kaupungin perustamisessa.
Millerin taideopinnot saivat alkunsa Kansas City Art Institutessa, josta hän jatkoi Pasadenan Stickney Memorial Art Schoolin kautta Los Angelesin Otis Art Instituteen. Art Students League of New Yorkissa hän opiskeli kuvanveistoa, maalaustaidetta ja litografiaa. Hän opiskeli kuvataidetta myös Ranskassa ja Italiassa. Hän opetti kuvataidetta Pasadenan School of Fine Arts -taideakatemiassa 1930-luvulla.
Miller osallistui vuoden 1932 Los Angelesin olympialaisiin, joissa sai hopeaa maalauksissa teoksellaan "Struggle" (suom. Kamppailu). Taidesuuntaukseltaan hän edusti modernia näkemystä, johon yhdisti sosiaalista realismia ja surrealismia. Millerin tunnetuimpia teoksia on vuonna 1935 julkistettu "Housewife" (suom. Kotirouva), jossa esiintyy varhaisfeminististä epätoivoa.
Miller kuoli Kalifornian Santa Barbarassa 21. toukokuuta 1978.
Ruskokirkiruoho

| Ruskokirkiruoho |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Kämmekkäkasvit
Suku::  Kirkiruohot Gymnadenia
Laji::  nigra
Kaksiosainen nimi
 Gymnadenia nigra  (L.) Rchb.f. 
Synonyymit
 Nigritella nigra 
Katso myös
   Ruskokirkiruoho Commonsissa 
Infobox OKVirheellinen NIMI-arvo: 
Ruskokirkiruoho (Gymnadenia nigra, syn. Nigritella nigra) on yleensä kirkiruohoihin luokiteltu kämmekkäkasvilaji. Se on 10–20 senttimetriä korkeaksi kasvava monivuotinen yksivartinen ruoho. Lehdet kasvavat varren tyvellä tai monilehtisellä varrella. Tyvilehdet ovat kapeat ja suipot. Kukintona on palleromainen, tiheä tähkä. Kukat ovat yhden senttimetrin leveitä, tumman punaruskeita ja vaniljantuoksuisia. Kukan huuli on ehyt, suippo ja pysty, kannus on hyvin lyhyt ja pyöreähkö.
Pohjoismaissa ruskokirkiruoho esiintyy hyvin harvinaisena ja on taantunut. Se kasvaa Keski-Ruotsissa ja -Norjassa niityillä, rehevissä koivikoissa, laitumilla, letoilla ja tunturiniityillä. Laji on kalkinsuosija.
Rottasota (elokuva)

| Rottasota |
| --- | --- |

Ohjaaja:  Maunu Kurkvaara
Käsikirjoittaja:  Maunu Kurkvaara
Tuottaja:  Maunu Kurkvaara
Säveltäjä:  Henrik Otto Donner
Kuvaaja:  Maunu Kurkvaara
Leikkaaja:  Maunu Kurkvaara
Lavastaja:  Maunu Kurkvaara
Pääosat:  Tapio Kouki Thelma Ramström
Valmistustiedot
Valmistusmaa:  Suomi
Tuotantoyhtiö:  Kurkvaara-Filmi Oy
Ensi-ilta:  31.3.1968
Kesto:  80 min
Aiheesta muualla
IMDb 
Elonet
Infobox OKNimi-testi OK: 
Rottasota on Maunu Kurkvaaran käsikirjoittama ja ohjaama suomalainen draamaelokuva vuodelta 1968. Kurkvaara myös tuotti, lavasti ja kuvasi elokuvan. Sen pääosissa näyttelevät teatterikoulussa tuolloin opiskellut Tapio Kouki ja Miss Cinema Europa -kilpailun Italiassa 1966 voittanut Thelma Ramström.
Juoni

Kertoja avaa elokuvan kriittisellä esipuheellaan, jossa luonnehtii nyky-yhteiskuntaa ”rottasodaksi”. Pääministerin tytär ja toisen ministerin poika, teini-ikäiset Johanna ja Rauski seurustelevat. He menevät katsomaan elokuvaa, joka kertoo ympäristön saastumisesta ja maailman tuhoutumisesta. Pääministeri vaatii radiossa yhteiskunnan mätäpesäkkeiden kitkemistä. Nuoret kokoontuvat jazzyhtyeen harjoituskämpälle, kuuntelevat pääministerin puhetta ja kommentoivat sitä kriittisesti. Rauski riitelee oman isänsä kanssa politiikasta ja sanoo haluavansa vallankumousta. Johanna sen sijaan puolustaa isäänsä Raunon syytöksiltä.
Poliisi tekee ratsian jazzklubille ja pidättää kaikki, myös paikalla olevan Raunon. Kun poliisille selviää, että Rauno on ministerin poika, konstaapeli soittaa isälle, joka käskee poliisin tuoda pojan kotiin. Matkalla Rauno karkaa poliiseilta ja piiloutuu taiteilija Miken luo. Asia vuotaa lehdistölle, mutta pääministeri onnistuu estämään uutisen julkaisun.
Seuraavana päivänä Johanna huomaa erään miehen seuraavan häntä. Hän  houkuttelee miehen porraskäytävään ja huutaa apua, uhaten syyttää miestä raiskauksesta. Johanna löytää Raunon Miken luota. Mike tarjoaa heidän uudeksi piilopaikakseen mökkiä maaseudulla. Rauno ja Johanna lähtevät asunnosta eri teitä, tapaavat kadulla ja nousevat linja-autoon.
Matkalla Johanna muistelee takaumina lapsuuttaan ja Ruotsissa asuvaa äitiään, jota ei ole tavannut vanhempiensa avioeron jälkeen. Johanna sanoo ymmärtävänsä nyt, että hänen isänsä on aina ajatellut vain uraansa ja asemaansa.
Pääministeri ja ministeri eivät tiedä mitä tehdä lastensa katoamisen suhteen. Rauno ja Johanna saapuvat mökille ja rakastelevat.
Rooleissa

| 0 | 1 | 2 |
| --- | --- | --- |
|  Thelma Ramström  | … |  Johanna Kannisto   |
|  Tapio Kouki  | … |  Rauno Mäkinen, ”Rauski”   |
|  Pehr-Olof Sirén  | … |  pääministeri Kannisto, Johannan isä   |
|  Sinikka Hannula  | … |  Johannan äiti   |
|  Ekke Hämäläinen  | … |  Raunon isä, ministeri Arvo Mäkinen   |
|  Mai-Brit Heljo  | … |  Raunon äiti   |
|  Päivi Paunu  | … |  Marja, Miken ystävätär   |
|  Ilmari Saarelainen  | … |  Rauskin kaveri   |
|  Jarkko Rantanen  | … |  Jarski   |
|  Hannu Kahakorpi  | … |  Mike, taiteilija   |
|  Yrjö Tähtelä  | … |  varjostaja / ääni puhelimessa   |
|  Tarja-Tuulikki Tarsala  | … |  pääministerin rakastajatar   |
|  Topi Reinikka  | … |  Onninen, kuulusteleva poliisi   |
|  Petra Frey  | … |  Johannan tuttava   |
|  May-Britt Seitava  | … |  kukkaistyttö nuorten näkemässä elokuvassa  |
Lisäksi elokuvassa esiintyvät kreditoimattomina muiden muassa:
| 0 | 1 | 2 |
| --- | --- | --- |
|  Olavi Ahonen  | … |  kertoja / Senaatintorilla puhuja nuorten näkemässä elokuvassa (jälkiäänitysäänenä)   |
|  Henrik Otto Donner  | … |  jazzklubin yhtyeen trumpetin soittaja   |
|  Eero Ojanen  | … |  jazzklubin yhtyeen pianisti   |
|  Christian Schwindt  | … |  jazzklubin yhtyeen rumpali   |
|  Tage Lindroos  | … |  jazzklubin yhtyeen tenorisaksofonin soittaja   |
|  Kari Hynninen  | … |  jazzklubin yhtyeen basisti   |
|  Yrjö Järvinen  | … |  selostaja ekologisessa elokuvassa   |
|  Tarja Markus  | … |  Marja, Miken ystävätär (jälkiäänitysäänenä)   |
Tuotanto

Elokuvan takaumajaksot, jotka ovat osin värillisiä ja osin mustavalkoisia, koostettiin pääosin Kurkvaaran elokuvien Patarouva (1959), Naiset (1964) ja Pikkuinen (1961) materiaalista.
Otto Donnerin yhtyeen jazzmusiikin ohella elokuvassa soi Jim Pembroken tekemä ja Blues Sectionin esittämä laulu ”Answer to Life”. Elokuvassa esiintyy Donnerin yhtyeen lisäksi myös DDT Jazz Band.
Vastaanotto

Elokuvan yleisömenestys jäi vuoden 1968 heikoimmaksi, elokuva jäi ilman valtionpalkintoa ja tuotti tappiota.
Elokuvan ensi-illan aikoihin useimmat kriitikot pitivät Rottasotaa epäonnistumisena, vaikka sanoivat tietäneensä etteivät käsikirjoitus ja henkilöohjaus ole Kurkvaaran vahvoja lajeja. Elokuvan nähtiin sisältävän niin monia teemoja – rakkaus, suhde vanhempiin, politiikka ja ympäristönsuojelu – ettei taitavampikaan ohjaaja saisi niitä pysymään koossa (Pertti Lumirae, Päivän Sanomat 9.4.1968). Värikuvausta, äänitystä ja Henrik Otto Donnerin ”visuaalista” musiikkia kehuttiin. Paula Talaskivi (Helsingin Sanomat 7.4.1968) piti elokuvaa sen puutteista huolimatta Kurkvaaran sympaattisimpana ja Yksityisalueen jälkeen parhaana.
Nykyarvioijista Voima.fi-sivuston Eero Tammelle Rottasota ”näyttäytyy sekavasta muodostaan huolimatta radikaalina nuorisokuvauksena ja kommentaarina saasteisiinsa rappeutuvasta yhteiskunnasta”.
M/S Eddystone

| M/S Eddystone |
| --- | --- |
Tyyppi:  Rahtilaiva
Lippuvaltio:  Yhdistynyt kuningaskunta
Kotipaikka:  Lontoo
IMO-numero:  9234070
MMSI-numero:  235507000
Tunnuskirjaimet:  ZIQT3
Aiemmat nimet:  2002– Eddystone
Omistaja:  AWSR Ltd.
Aiemmat omistajat:  2002– AWSR Ltd.
Rakennustelakka:  Flensburger Schiffbau-Gesellschaft, Flensburg, Saksa
Rakennusnumero:  718
Kölinlasku:  22. huhtikuuta 2002
Vesillelasku:  16. elokuuta 2002
Luovutettu:  7. marraskuuta 2002
Tekniset tiedot
Pituus:  193 m
Leveys:  26 m
Syväys:  7,4 m
Bruttovetoisuus (GT):  22 900
Koneisto:  2 × MaK 9M43 diesel
Koneteho:  12 600 kW
Nopeus:  33,34 km/h
Nopeus:  18 kn
Lastikapasiteetti:  2 606 m
Lähteet:  
M/S Eddystone (IMO 9234070) on englantilaisen AWSR Ltd:n omistama rahtialus. Alus on rakennettu vuonna 2002 Flensburger Schiffbau-Gesellschaftin telakalla Flensburgissa, Saksassa. Kuollutta painoa aluksella on 13 300 tonnia. Eddystone on rekisteröity Yhdistyneen kuningaskunnan lipun alle ja sen kotisatama on Lontoo.
Eddystonen  sisaraluksia ovat M/S Hartland Point, M/S Beachy Head, M/S Anvil Point, M/S Hurst Point ja M/S Longstone.
Käyttöhistoria

22. huhtikuuta 2002 aluksen köli laskettiin vesille ja 16. elokuuta alus laskettiin vesille. Marraskuun alussa alus luovutettiin AWSR Ltd:n omistukseen, joka rekisteröi sen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Marraskuussa 2004 Eddystone aikarahdattiin kolmeksi viikoksi Dart Linen liikenteeseen Dartfordin ja Zeebruggen välille.
Aiheesta muualla

Fakta om Fartyg – M/S Eddystone (ruotsiksi)
Ruotsin EU-kansanäänestys

Ruotsin EU-kansanäänestys oli 13. marraskuuta 1994 Ruotsissa järjestetty neuvoa-antava kansanäänestys Ruotsin liittymisestä Euroopan unioniin. Enemmistö (52,3 %) äänestykseen osallistuneista kannatti liittymistä ja valtiopäivät noudatti tulosta. Ruotsin EU-jäsenyys astui voimaan 1. tammikuuta 1995.
Tulos

| vaihtoehto> vaihtoehto.vaihtoehto | vaihtoehto> vaihtoehto.vaihtoehto | kannatus> äänet.äänet | kannatus> osuus.yhteensä | kannatus> osuus. | kannatus> osuus. |
| --- | --- | --- | --- | --- | --- |
| 1. | Kyllä | 2 833 721 | 52,3 % |  |  |
| 2. | Ei | 2 539 132 | 46,8 % |  |  |
|  | Tyhjät äänet | 48 937 | 0,9 % |  |  |
|  | Hylätyt äänet | 2 697 |  |  |  |
Äänestysprosentti 83,3 %
Tulos > Lääneittäin

| Lääni | Kyllä | % Kyllä | Ei | % Ei | Äänestäjien määrä | Äänet | Hyväksytyt äänet | Hylätyt äänet |
| --- | --- | --- | --- | --- | --- | --- | --- | --- |
| Tukholma | 623 496 | 62,03 | 381 635 | 37,97 | 1 216 980 | 1 014 869 | 1 005 131 | 9 738 |
| Uppsala | 92 167 | 53,96 | 78 636 | 46,04 | 205 736 | 172 747 | 170 803 | 1 944 |
| Södermanland | 86 083 | 54,31 | 72 430 | 45,69 | 191 199 | 160 141 | 158 513 | 1 628 |
| Itä-Götanmaa | 139 697 | 54,49 | 116 689 | 45,51 | 309 509 | 259 312 | 256 386 | 2 926 |
| Örebro | 81 423 | 47,47 | 90 109 | 52,53 | 208 184 | 173 286 | 171 532 | 1 754 |
| Västmanland | 87 058 | 54,81 | 71 778 | 45,19 | 193 184 | 160 400 | 158 836 | 1 564 |
| Jönköping | 100 072 | 48,89 | 104 616 | 51,11 | 242 805 | 206 545 | 204 688 | 1 857 |
| Kronoberg | 58 015 | 51,87 | 53 824 | 48,13 | 134 559 | 113 019 | 111 839 | 1 180 |
| Kalmari | 73 207 | 48,74 | 76 987 | 51,26 | 184 802 | 151 649 | 150 194 | 1 455 |
| Gotlanti | 17 996 | 51,40 | 17 017 | 48,60 | 43 878 | 35 399 | 35 013 | 386 |
| Blekinge | 45 098 | 46,90 | 51 065 | 53,10 | 116 586 | 97 106 | 96 163 | 943 |
| Skåne | 422 567 | 63,23 | 245 696 | 36,77 | 818 810 | 674 619 | 668 263 | 6 356 |
| Halland | 97 222 | 58,44 | 69 150 | 41,56 | 197 757 | 168 244 | 166 372 | 1 872 |
| Länsi-Götanmaa | 466 591 | 51,99 | 430 924 | 48,01 | 1 085 238 | 906 508 | 897 515 | 8 993 |
| Värmlanti | 84 627 | 47,46 | 93 703 | 52,54 | 217 170 | 179 875 | 178 330 | 1 545 |
| Taalainmaa | 71 253 | 39,06 | 111 150 | 60,94 | 220 141 | 184 047 | 182 403 | 1 644 |
| Gävleborg | 74 767 | 41,69 | 104 583 | 58,31 | 222 780 | 180 980 | 179 350 | 1 630 |
| Västernorrland | 69 582 | 41,96 | 96 233 | 58,04 | 201 394 | 167 081 | 165 815 | 1 266 |
| Jämtland | 24 714 | 27,94 | 63 731 | 72,06 | 104 798 | 89 121 | 88 445 | 676 |
| Västerbotten | 60 071 | 37,23 | 101 285 | 62,77 | 193 374 | 162 532 | 161 356 | 1 176 |
| Norrbotten | 58 015 | 34,97 | 107 891 | 65,03 | 201 171 | 167 007 | 165 906 | 1 101 |
Lähde: Dataset European Election Database (Arkistoitu – Internet Archive)
M/S Elisabeth Russ

| M/S Elisabeth Russ |
| --- | --- |
Tyyppi:  Rahtilaiva
Lippuvaltio:  Antigua ja Barbuda
IMO-numero:  9186429
MMSI-numero:  304080888
Tunnuskirjaimet:  V2NO
Aiemmat nimet:  1999– Elisabeth Russ
Omistaja:  Ernst Russ
Aiemmat omistajat:  1999– Ernst Russ
Rakennustelakka:  J.J. Sietas, Hampuri, Saksa
Rakennusnumero:  1186
Luovutettu:  24. huhtikuuta 1999
Tekniset tiedot
Pituus:  153,45 m
Leveys:  20,6 m
Syväys:  7 m
Bruttovetoisuus:  10 471 brt
Koneisto:  1 × Wärtsilä 12V46 diesel
Koneteho:  12 600 kW
Nopeus:  38,89 km/h
Nopeus:  21 kn
Hyttejä:  12
Lastikapasiteetti:  1 624 m
Lastikapasiteetti:  303 TEU
Lähteet:  
M/S Elisabeth Russ (IMO 9186429) on saksalaisen Ernst Russin omistama ro-ro-rahtialus. Alus on rakennettu vuonna 1999 J.J. Sietas KG -nimisellä telakalla Hampurissa, Saksassa. Kuollutta painoa aluksella on 7 438 tonnia. Aluksen konttikapasiteetti on 303 TEU. Elisabeth Russ on rekisteröity Antigua ja Barbudan lipun alle. Nykyisin Elisabeth Russilla operoi Transfennica, reitillä Hanko–Lyypekki.
Elisabeth Russin sisaraluksia ovat M/S Seagard, M/S Caroline Russ, M/S Friedrich Russ, M/S Mistral, M/S Pauline Russ ja M/S Miranda.
Käyttöhistoria

24. huhtikuuta 1999 vastavalmistunut alus luovutettiin Ernst Russin omistukseen. Samana päivänä alus myös sai nykyisen Elisabet Russ -nimensä. 25. huhtikuuta Transfennica vuokrasi aluksen ja aloitti liikennöinnin sillä Hangon ja Lyypekin välillä.
Aiheesta muualla

Fakta om Fartyg – M/S Elisabeth Russ (ruotsiksi)
Transfennica
| --- | --- |
Nykyiset alukset:   M/S Timca  M/S Kraftca  M/S Genca  M/S Trica  M/S Pulpca  M/S Plyca 
Sietas-tyyppi 2:  M/S Seagard
Muut:   M/S Bore Sea  M/S Corona Sea  M/s Hafnia Sea 
Aikaisempi laivasto:   M/S Karelia  M/S Degerö  M/S Misida  M/S Ocean Link  M/S Bazias  M/S Link Star  M/S Mini Star  M/S Forte  M/S Largo  M/S Kalmarsund  M/S Hamnö  M/S Tender  M/S Ahtela  M/S Granö  M/S Ann-Mari  M/S Borden  M/S Styrsö  M/S Mimer  M/S Blue Sun  M/S Bore Sea  M/S Breant  M/S Transgard  M/S Heralden  M/S Camilla  M/S Gunilla  M/S White Sea  M/S Serenaden  M/S Mistral  M/S Miranda  M/S Garden  M/S Trans Botnia  M/S Romira  M/S Birka Forest  M/S Bore Nordia  M/S Tango  M/S Stena Foreteller  M/S Hoburgen  M/S Aurora  M/S Thebeland  M/S Vegaland  M/S Vasaland  M/S Polaris  M/S Longstone  M/S Beachy Head  M/S Stena Forecaster  M/S Stena Foreteller  M/S Friedrich Russ  M/S Elisabeth Russ  M/S Pauline Russ  M/S Caroline Russ